**Instruks for Byggekomiteen**

**Komiteens formål og ansvarsområde:**

Byggekomiteen skal ivareta/behandle søknader fra kolonist på bygningsmessige endringer på sin parsell.

**Oppnevning av komiteen og fungeringstid:**

Komiteens sammensetning velges av årsmøtet.

* Komiteen skal bestå av: 2 kolonister
* Oppnevningen gjelder til neste årsmøte.

**Kommunikasjon med styret herunder møteplikt og rapportering:**

* Lederen av komiteen kan, dersom de ikke er medlemmer i styret, innkalles til styremøter, også etter eget ønske, for å ta opp saker som vedrører deres ansvarsområde. jfr. § 7.1 i vedtektene
* Komiteen avgir skriftlig rapport til årsmøtet hver høst.

**Hovedoppgaver:**

* Gi kolonister råd og hjelp til tolkning av byggeforskriftene ved behov.
* Mottak av skriftlige henvendelser fra kolonistene i byggesaker, bekrefte mottak av søknader og gi foreløpige svar om saksbehandlingstiden overskrider 14 dager.
* Behandle søknader til nye hyttebygg, endringer av eksisterende hyttebygg og anlegg av plattinger, oppsett av levegger og lignende etter de til enhver tid gjeldende byggebestemmelser for Sogn Hagekoloni.
* Påse at sakene er tilstrekkelig opplyst.
* Godkjenne forslaget hvis komiteen finner at det er innenfor gjeldende bestemmelser. Foreligger det tvil om søknaden kan godkjennes, skal komiteen forelegge saken for styret.
* Saker som forelegges styret skal ha en innstilling som oppsummerer saken, og der komiteen gir sin vurdering av de aktuelle punktene i byggebestemmelsene.
* Utføre årlig kontroll om utført arbeid på aktuelle parseller er i henhold til byggetillatelsen.

**Spesielle prioriteringer og forventninger for 2018:**

* Vurdere utbedring av mal for søknader for å sikre at nødvendig informasjon mottas slik at unødige etterfølgende runder unngås.
* Kvittere for mottak av søknad og gi foreløpige svar om saksbehandlingstid på over 14 dager.
* Påse at saksbehandlingstiden ikke blir mer enn 3 uker med mindre særlige forhold tilsier at det er behov for lengre saksbehandlingstid.
* Delta i arbeidsgruppe for å vurdere forenklinger i byggebestemmelsene.

**Honorering:**Komiteens medlemmer er fritatt fra å ta del i annet fellesarbeid i den perioden vedkommende sitter i komiteen. Man mottar ikke noen annen form for honorar i egenskap av å delta i komiteen.

**Tilhørende dokumenter:**

* Ingen utover hagens vedtatte byggebestemmelser